**НЧ„ДИМИТЪР ПОЛЯНОВ-1962“ С.КОСТИНО, ОБЩ.КЪРДЖАЛИ**

**О Т Ч Е Т Е Н Д О К Л А Д**

**За дейността на НЧ “Димитър Полянов-1962 ” с.Костино,**

**общ. Кърджали, през 2023 год**.

 Читалището се възприема от обществото като културна институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение и развитие на традиционните ценности на нацията. Народно читалище „Димитър Полянов-1962”, с.Костино се е превърнало в основна клетка на културата със свое място и роля в живота на местната общност.

Измина още една много трудна година от дейността на нашето читалище. Живеем в трудни дни, дни в които основната мисъл на всеки е физическото оцеляване. Но въпреки трудностите с наше усилие и настоятелството, по-райони и кметства, ще оцелеем и за в бъдеще. Така както е жив интереса и желанието за по добър живот въпреки, че всеки има компютър и Интернет вкъщи, то желанието за хубава книга не е угаснало. До колко нашето читалище в с.Костино съумява да отговори на потребностите на населението, до колко и как работи за развитие на самодейността и читателския интерес ще дадем отговор с този отчетен доклад.

 Нашето село е приказно красиво, на страницата на НЧ „Димитър Полянов-1962“ с.Костино във Фейсбук се представят снимки и клипове от селото и околността.

 Главно място в работата на нашето читалище през изминалата година заема библиотечната дейност.

 В читалището имаме общо 6045 тома книги. Брой на читателите през 2023година беше общо229 души от които 92 читатели са лица под 18 годишна възраст, а лица над 18 години са 137 читатели. Четат се предимно художествена и детска литература, а така също много се взимат литературните анализи за помощ на учебния процес. През отчетната година имаме общо посещения 3086 и са раздадени общо 1426 тома книги, а посещенията за заемната за дома са 1502. Също така са направени и абонации за вестници и списания през 2023година.

За популяризиране на дейността и фонда си, библиотеката организира: запознаване на подрастващите с изискванията, условията и начина на ползване на необходимата литература в библиотеката, още от предучилищна възраст, работа и с най-малките деца, с цел пораждане на интерес към книгите.

През 2023 г. e разработен и реализиран Проект „Българските библиотеки - съвременни центрове за четене и информираност 2023”, към Министерството на културата. Благодарение на този проект бяха закупени 76 тома книги на обща стойност 1229,30лв. и библиотечният фонд беше обогатен с нова художествена и отраслова литература. Обогатяването на библиотечния фонд е в пряка връзка с читателските търсения, потребности, интереси Активира се работата по издирването и прибирането на невърнатата литература. Бяха изготвени тематични кътове и изложби на литература, свързана с бележити дати и събития от местен характер.

В нашето читалище имаме една фолклорна група и една група за модерни танци. Децата от Фолклорна група са 6 на брой и групата за модерни танци са 6 на брой.

Съвместно с училището, всички празници и бележити дати се празнуваха, където групите за фолклорни танци и модерни танци взеха участие.

Настоятелството винаги проявява разбиране при участие на децата в програми. В Читалището се организираха и се честват рождени дни на желаещите деца и на младежи .

**14 Февруари** „**Свети Валентин** „- ден на влюбените имаше малка награда за двойката с най-дълъг съвместен живот.

Читалището **съвместно с учениците от ОУ,,И. Вазов” с.Костино**

 Възпомена **19 Февруари 150 години от обесването на Васил Левски**.

 Училището и читалището също отбелязахме заедно „**Международния ден на майчиния език „- 21Февруари**. Празникът е посветен на опазването на езиковото и културно многообразие по света. Към края на месеца изработвахме мартеници заедно с учениците в читалището.

 На **1 Март** Посрещахме **Баба Марта**. Раздавахме мартеници . И имахме изложба на мартениците изготвени от учениците. Организирахме и празнувахме **8-ми Март** **,,МЕЖДУНАРОДЕН ДЕН НА ЖЕНАТА’’**. През изминалия отчетен период 2023г. на празника ни присъстваха 32 жени. Отбелязахме **Първа Пролет и Ден на Земята**. Заедно с учениците от **ОУ,,И.Вазов**” изработихме рисунка с Тема : **Опазване на околната ни среда.** И пак имахме изложба на рисунките изготвени от учениците и имаше малка награда .

**01Април** отбелязвахме „**Международен ден на хумора и шегата”** заедно с учениците. На **14 Април** боядисахме яйца заедно с учениците от **ОУ,,И.Вазов**” с.Костино.

На **06 Май** Организирахме и чествахме празника **‘’Хъдралез’’** Заедно с жените и децата от селото с песни, танци и с вкусни ястия приготвени от жените от селото. А **11 Май „Ден на библиотекаря” го отбелязахме заедно с** ученицитеот **ОУ,,И.Вазов**” (от 1до 4 квас), **които ги поканихме в читалището и им прочетохме кратки приказки.** Децата с интерес слушаха и участваха в драматизация на познати приказки. На **24Май „Денят на българската просвета и култура и на Славянската писменост”**. Участвахме на манифестация в община Кърджали. На **27 Май** участвахме с група за модерни танци към **Народно**  **Читалище ,,Димитър Полянов-1962’’** с.Костино в **Фестивал на детското творчество „Петя Караколева”.**

**01 Юни**  **,,Международен ден на детето**” го отбелязахме с рисунки на децата от училището . На **02 Юни**  Отбелязахме Ден на **,,Христо Ботев”** и на загиналите за свободата и независимостта на България с едно Минутно мълчание. На **03 Юни** Участвахме с Фолклорната група към **Народно Читалище ,,Димитър Полянов-1962’’** с.Костино в „**Националния Етнофестивал ,,Кърджали-столица на толерантността’’”.**

На **10 Юни** участвахме вПървия пътуващ **„Вкус Фест”-** пътуващ фестивал на храната и изкуствата в с. Глухар, общ.Кърджали **(„Вкус Фест” се организира от Chitalishte "Obedinenie 1913", Кърджали, с подкрепата на Национален фонд „Култура“/ National Culture Fund, Bulgaria по програма „Любителско творчество“ ’22.) .** Имашебогата програма и вкусни традиционни ястия. Вторият беше на **24 Юни** в с.Стремци, общ.Кърджали и третия последния беше на **26 Август** с.Кобиляне, общ. Кърджали. Участвахме с различни ястия.

На **15 Юни** **Закриване на учебната 2022-2023 година**. Взехме участие с Фолклорната група и групата за модерни танци към Читалището съвместно с училището.

През месец **Юли** организирахме и осъществихме пикник заедно с децата и младежите от селото .

На **15 Септември** участвахме на **Откриването на учебната 2023 – 2024 година**. С участие на Фолклорната група към Читалището съвместно с училището .

На  **21Октомври** Участвахме на шествието за **деня на гр. Кърджали.**

А на **31 Октомври „ Хелоуин” - изготвихме с децата**  тиквени фенери и по традиция децата носят „страшни“ костюми,  и обикалят съседите си, като искат бонбони и сладки с предупреждението, че ако не получат такива, ще им „изиграят номер“.

Към края на месец **Декември** организирахме и празнувахме преди нова годишно парти с жените от селото, които приготвиха най-различни ястия. Имаше томбола и подаръци за всички . Присъстваха 38 жени.

Както знаете имаме открит интернет зала – „**Информационен център“,** одобрен проект от „**Глобални библиотеки**“ през 2010 година, почти всеки ден имаме посещения от всички възрастови групи, които си търсят информация, новости, работа и най важното за по възрастните, че се виждат и общуват с близките си в чужбина или в страната с помощта на социалните мрежи.

Както навсякъде така и при нас в нашето читалище имаме много проблеми за решаване на библиотечната дейност, така и за културно масовата и художествената самодейност. **Все още ни са нужни много средства за ремонт** поради това , че сградата е много стара, за културни мероприятия, и за нови книги. **Най – важен и неотложен, е ремонта на покрива на сградата, тъй като има сериозни течове при снеготопене и валежи.** Но ни радва факта, че младото поколение идва с идеи в читалището за културни мероприятия, с желание да четат книги и участват във фолклорните групи. По отношение на материално – техническата база, нейното обновяване и поддръжка е важно условие за развитието на читалищната дейност. Проблеми те относно състоянието на материалната база не са маловажни, ще се радваме, ако успеем да осъществим поне част от тях през настоящата година. Уважаеми читалищни членове, това е една равносметка за изминалата 2023г. Трудности има, проблеми има, но се надявам с общи усилия да ги преодолеем. Читалището ще се постарае и тази година да запази жив пламъка на Българския дух, традиция и култура.

Надявам се с общи усилия на Настоятелството на НЧ “Д.Полянов-1962“ и населението на с.Костино, ще успеем да направим живота на младото поколение по интересен и весел.

##  ПРЕДСЕДАТЕЛ:….............................

##  /Севгюл Сюлейман /

##

##  Читалищен Секретар:…………………

##  /Хакиме Сали/

#  15.03.2024год.

##  с.Костино

\

Настоятелство при НЧ”Димитър Полянов-1962” с.Костино, общ.Кърджали.

 1. Севгюл Раиф Сюлейман – ПРЕДСЕДАТЕЛ

 2. Хакиме Селим Сали – член.

 3. Музафер Фаик Халибрям – член.

Проверителна комисия :

 1. Орхан Халил Сали - председател на проверителна комисия.

 2. Рафие Мурад Бекир – член.

 3. Медиха Фахри Мурад – член.